Serra da Chela
Serra da Chela je planinski masiv koji se nalazi u južnom dijelu srednje Angole. Planine koje sačinjavaju masiv dosežu visinu od 2,306 metara te se ubrajaju među najviše vrhove u zemlji (najviši je Morro do Moco). Sam masiv je dio Velikog odsjeka, a odvaja plato Huíla u unutrašnjosti od obalne pustinje Namib. Nagib planine je iznimno strm, a strmine se protežu i po nekoliko stotina metara. Na zapadu se nalaze inselberzi, ostaci platoa iz perioda kada je bio osjetno veći. 

Serra da Chela je većinski neprohodna, kao i većina Velikog odsjeka, međutim može joj se pristupiti cestom koja ide istočno od mjesta Capangombe do Humpate.

Planine u Angoli
Planinski masivi